CELEX: 32011D0803
Language: sl
Date: 2011-11-30 00:00:00
Title: 2011/803/EU: Izvedbeni sklep Komisije z dne 30. novembra 2011 o določitvi finančnega prispevka Unije za izdatke, nastale zaradi sprejetja načrtov cepljenja v izrednih okoliščinah proti bolezni modrikastega jezika v Avstriji leta 2007 in leta 2008 (notificirano pod dokumentarno številko C(2011) 8729)

3.12.2011   
            
            
               SL
            
            
               Uradni list Evropske unije
            
            
               L 320/54
            
         IZVEDBENI SKLEP KOMISIJE
   z dne 30. novembra 2011
   o določitvi finančnega prispevka Unije za izdatke, nastale zaradi sprejetja načrtov cepljenja v izrednih okoliščinah proti bolezni modrikastega jezika v Avstriji leta 2007 in leta 2008
   (notificirano pod dokumentarno številko C(2011) 8729)
   (Besedilo v nemškem jeziku je edino verodostojno)
   (2011/803/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Odločbe Sveta 2009/470/ES z dne 25. maja 2009 o odhodkih na področju veterine (1) ter zlasti členov 3(3) in 3(4) ter druge alinee člena 3(6) Odločbe,
   ob upoštevanju naslednjega:
   
               (1)
            
            
               V skladu s členom 75 finančne uredbe in členom 90(1) izvedbenih pravil institucija ali organ, na katerega je ta institucija prenesla pooblastila, pred odobritvijo izdatka iz proračuna Unije sprejme sklep o financiranju, ki določa bistvene elemente ukrepa, ki zahteva izdatke.
            
         
               (2)
            
            
               Odločba 2009/470/ES določa postopke, ki urejajo finančni prispevek Unije za posebne veterinarske ukrepe, vključno z nujnimi ukrepi. Unija mora finančno prispevati k upravičenim izdatkom držav članic, da pomaga pri izkoreninjenju bolezni modrikastega jezika v najkrajšem možnem času. Druga alinea člena 3(6) navedene odločbe določa pravila o deležu, ki se uporablja za stroške držav članic.
            
         
               (3)
            
            
               Uredba Komisije (ES) št. 349/2005 (2) določa pravila v zvezi s financiranjem Skupnosti nujnih ukrepov in ukrepov za boj proti nekaterim živalskim boleznim iz Odločbe Sveta 90/424/EGS. Člen 3 navedene uredbe določa pravila o izdatkih, upravičenih do finančne podpore Unije.
            
         
               (4)
            
            
               Z Odločbo Komisije 2008/655/ES (3), kakor je bila spremenjena z Odločbo 2009/19/ES (4), je bil odobren finančni prispevek Unije za nujne ukrepe v boju proti bolezni modrikastega jezika v Avstriji leta 2007 in 2008.
            
         
               (5)
            
            
               Avstrija je 31. marca 2009 predložila uradni zahtevek za povračilo iz členov 7(1) in 7(2) Uredbe (ES) št. 349/2005. Pripombe Komisije, metoda izračuna upravičenih izdatkov in končne ugotovitve so bili Avstriji sporočeni v dopisu z dne 28. marca 2011.
            
         
               (6)
            
            
               Plačilo finančnega prispevka Unije se izvede pod pogojem, da so se načrtovani ukrepi dejansko že izvedli in so pristojni organi sporočili vse potrebne informacije v predpisanih rokih.
            
         
               (7)
            
            
               Avstrijski organi so v celoti izpolnili tehnične in upravne obveznosti iz člena 3(4) Odločbe 2009/470/ES in člena 7 Uredbe (ES) št. 349/2005.
            
         
               (8)
            
            
               Ob upoštevanju navedenega je treba zdaj v skladu s členom 3(2) Odločbe 2008/655/ES določiti celotni znesek finančnega prispevka Unije k upravičenim stroškom, ki so povezani z izkoreninjenjem bolezni modrikastega jezika v Avstriji v letih 2007 in 2008.
            
         
               (9)
            
            
               Ukrepi, predvideni s tem sklepom, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJI SKLEP:
   Člen 1
   Finančni prispevek Unije za izdatke, povezane z izkoreninjenjem bolezni modrikastega jezika v Avstriji v letih 2007 in 2008, se določi v višini 1 706 326,35 EUR. Ta finančni prispevek predstavlja sklep o financiranju v smislu člena 75 finančne uredbe.
   Člen 2
   Ta sklep je naslovljen na Republiko Avstrijo.
   
      V Bruslju, 30. novembra 2011
      
         
            Za Komisijo
         
         John DALLI
         
            Član Komisije
         
      
   
   
      (1)  UL L 155, 18.6.2009, str. 30.
   
      (2)  UL L 55, 1.3.2005, str. 12.
   
      (3)  UL L 214, 9.8.2008, str. 66.
   
      (4)  UL L 8, 13.1.2009, str. 31.